Jazz trioen med det franskklingende navn Les Trois, fortolker den gamle jazz. Swingmusik a la Nat King Cole og Billie Holiday står deres hjerter nært, men også fyrig guitarmusik a la Django Reinhardt og saxofon a la Sidney Bechet.

Guitarist og sanger Jon Bjarnason er født og opvokset i København, hvor han startede sin musikerkarriere på den københavnske blues og rockscene. Siden flyttede han til Svendborg og indgår her i diverse jazzsammenhænge. Han har siden 1995, turneret i ind og udland. Har bla spillet med, Baba & The Tonebones, Summertime Jazzband - senere Two-Tone Chili Jazzband, som han har 2 Cd udgivelser med. Jon kan lide leg, nærvær, gode melodier og gode sange, hvilket både kan ses og høres når han er på scenen med sine tre legekammerater.

Erik Sørensen (sax og klarinet) og Jens Holgersen (kontrabas) er også erfarende musikere.  Begge medvirkede de i bandet Miriam Mandipira & Her Danish Friends, der i en årrække besøgte jazzklubber overalt i Danmark. Derudover har de hver især spillet og indspillet med et hav af musikere bl.a. Pete Allen, Rasmus Lyberth Band og Christian Søgaard.